Kurt Hamrin

Kurt Roland Hamrin (; lahir 19 November 1934) merupakan bekas pemain bola sepak Sweden. Beliau kini merupakan penjaring gol kelapan terbanyak di Serie A dengan menjaringkan 190 gol. Hamrin seorang pemain yang pantas, kreatif, berkebolehan untuk menggelecek menggunakan kedua-dua belah kakinya dan beliau turut berbisa di hadapan pintu gol pasukan lawan. Di samping meraih kejayaan di peringkat kelab, Hamrin turut menempuh karier antarabangsa yang cemerlang apabila beliau membantu Sweden untuk mara ke final Piala Dunia 1958 yang berlangsung di negara tanah airnya. Beliau diakui luas sebagai salah satu pemain bola sepak Sweden terhebat sepanjang zaman.

Kerjaya
Hamrin memulakan kariernya ketika bersama kelab AIK di Sweden apabila beliau sertai kelab tersebut pada musim 1952-53. Seterusnya, beliau melakukan perpindahan ke Juventus pada tahun 1956 dan tampil dalam 23 perlawanan pada musim sulungnya di sana. Pada musim berikutnya, beliau dipinjamkan ke Padova. Beliau menjaringkan 20 gol sepanjang 30 perlawanannya untuk Padova. Beliau memutuskan ingin kekal bersama Padova untuk musim seterusnya namun beliau dijual ke Fiorentina pada tahun 1958 dan beliau kekal bersama kelab berpusat di Florence tersebut hingga tahun 1967. Sepanjang menyarung jersi Fiorentina, beliau telah beraksi dalam 289 perlawanan Serie A dan menjaringkan 150 gol. Beliau turut menjuarai Coppa Italia pada tahun 1961 dan 1966. Hamrin diakui salah satu pemain Fiorentina terhebat. Beliau kemudian menyertai kelab A.C. Milan pada 1967 dan kekal selama dua musim. Bersama Milan, beliau meraih "Scudetto" pada tahun 1968. Selain itu, Hamrin menjaringkan kedua-dua gol Milan pada perlawanan akhir Piala Pemenang Eropah 1968 menentang Hamburg. Kelab Itali terakhir yang disertai Hamrin merupakan Napoli selepas beliau berpindah dari Milan pada tahun 1969. Pada tahun 1971, beliau beraksi selama satu musim untuk kelab IFK Stockholm sebelum mengumumkan persaraan pada tahun 1972.

Hamrin telah beraksi sebanyak 32 perlawanan untuk pasukan kebangsaan Sweden antara tahun 1953 dan 1965 antara tahun 1953 dan 1965 di samping beliau telah meledak 17 gol antarabangsa. Ramai orang Sweden masih mengingati jaringan gol Hamrin pada perlawanan separuh akhir Piala Dunia 1958 menentang Jerman Barat. Keputusannya Sweden menang 3-1 dan pasukan Hamrin mara ke perlawanan akhir menentang Brazil.

Selepas bersara, Harmin berpindah dan menetap di Florence bersama keluarganya hingga saat kini. Beliau pernah bekerja sebagai pencari bakat AC Milan dari tahun 1998 to 2008.

Statistik kerjaya

Kelab

Antarabangsa

Gol antarabangsa

Pencapaian

Kelab
Fiorentina
 Coppa Italia: 1960–61, 1965–66
 Piala Juara-Juara UEFA: 1960–61
 Piala Mitropa: 1966

Milan 
 Serie A: 1967–68
 Piala Eropah: 1968–69
 Piala Juara-Juara UEFA: 1967–68

Individu
 Penjaring Terbanyak Allsvenskan: 1955
 FIFA XI: 1967
 Anugerah Presiden UEFA: 2014
 Fiorentina Hall of Fame
 Fiorentina All-time XI
 Penjaring Terbanyak Fiorentina Sepanjang Zaman

Nota

Catatan

Pautan luar

 Kurt Hamrin. aik.se

Kelahiran 1934
Orang hidup
Pemain bola sepak Sweden
Pemain AIK Fotboll
Pemain Juventus F.C.
Pemain ACF Fiorentina
Pemain A.C. Milan
Pemain S.S.C. Napoli
Pemain Calcio Padova
Pemain Piala Dunia FIFA 1958